Diari Oficial de la Generalitat Valenciana


Sumari del DOGV 1915, del 01-12-1992 (1992/826529)

ORDRE de 5 de novembre de 192,2, de la Conselleria de Cultura, Educació i Ciència, per la qual denega l'autorització definitiva de funcionament en el nivell d'Educació General Bàsica al centre docent privat San José, de Benidorm (Alacant).
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/11/05/(3)/dof/vci/html**

### Dades del document

Número de DOGV
:   1915

Data del DOGV
:   01-12-1992

Secció del DOGV
:   DISPOSICIONS GENERALS

Número del document
:   1992/826529


Data del document
:   05-11-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 5 de novembre de 1992, de la Conselleria de Cultura, Educació i Ciència, per la qual denega l'autorització definitiva de funcionament en el nivell d'Educació General Básica al centre docent privat San José, de Benidorm (Alacant).  
Examinat l?expedient, incoat a instància dels serveis territorials d'Educació i Ciència d'Alacant, que requereix al centre privat San José, amb domicili a la partida dels Tolls, 5, de Benidorm (Alacant), amb número de codi 12061970, perquè hi aporte la documentació preceptiva per a l?obtenció de la classificació condicionada des del 24 d'agost de 1974 en el nivell de Pre-escolar.  
Atés que la directora de l?esmentat col·legi va respondre que el Ministeri d'Educació li va notificar la classificació definitiva i no la condicionada.  
Atés que l?expedient ha estat tramitat pel serveis territorials de Cultura i Educació d'Alacant i amb informe desfavorable de la Inspecció Educativa i de la Unitat Tècnica.  
Atés que el 18 de novembre de 1991 es va donar al titular del centre un termini de 10 dies perquè al·legàs i que aquest no es va manifestar en cap sentit.  
Atés que el centre va obtenir la classificació condicional per Ordre Ministerial d?11 de març de 1974 per a 8 unitats d'EGB i 320 places escolars.  
Vistos la Llei Orgànica reguladora del Dret a l?Educació; la Llei General d'Educació; els reials decrets 1004/1991, de 14 de juny, i el 332/1992, de 3 d'abril, i l?Ordre Ministerial de 22 de maig de 1978.  
Vista la Llei 1/1990, de 3 d'octubre, d'Ordenació General del Sistema Educatiu, que estableix en la seua disposició primera, apartat 3, que els centres privats d'Educació General Bàsica que no tinguen autorització o classificació definitiva, disposaran d'un termini de cinc anys per tal de realitzar les adaptacions necessàries i obtenir-les d'acord amb les normes específiques anteriors a aquesta llei o per a adequar-se als requisits mínims establerts per als centres d'Educació Primària, segons que les adaptacions pertinents es realitzen abans o després de l?entrada en vigor del reglament que aprove els esmentats requisits mínims.  
Vist que l?expedient de classificació definitiva estava tramitant-lo l'administració quan es va publicar el Reial Decret 1004191, de 14 de juny, i que, per tant s'aplicarà l?ordre de 22 de maig de 1978, tal com assenyala la disposició transitòria primera, apartat 3, de la LOGSE.  
Atés que el centre no compleix els requisits necessaris per a obtenir la classificació definitiva.  
Fent ús de les atribucions que en confereix l'article 35 de la Llei de Govern Valencià,  
ORDENE  
Article únic  
Denegar l'autorització definitiva de funcionament del centre docent privat San José, de Benidorm (Alacant), en el nivell d'Educació General Bàsica per a 8 unitats amb capacitat per a 320 places escolars.  
DISPOSICIO ADDICIONAL  
Aquesta disposició s'inscriurà en el Registre de Centres Docents de la Comunitat Valenciana.  
València, 5 de novembre de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI